《望峄山》
清代·吴世杰

大陆风沙静，层岩到眼中。我来看落日，何处问孤桐。

云路邀黄鹄，天根驾紫虹。哲人真在望，佳气自巃嵷。

作者简介：（1641—1688）江苏高邮人，字万子。康熙二十四年进士。为人磊落不群，读书务期实用。三藩乱后，捐资赎被掠妇女，使归家完聚。邑大水，亲率民夫拯生葬死，治其病者。又陈高邮役重之弊于巡抚汤斌，悉蠲除之。有《甓湖草堂诗文集》。